GNX-609T GN-XIII

* ด้านหน้า
* ด้านหลัง
* ESF ไทป์
* ESF ไทป์ (ด้านหลัง)

**GNX-609T GN-XIII** (ญี่ปุ่น: ジンクススリー, โรมาจิ: *Jinkusu surī*, ออกเสียงว่า "จิงซ์ทรี") เป็นโมบิลสูทสำหรับการผลิตจำนวนมากของกองทัพสหพันธ์โลกและเอ-ลอว์ส ปรากฏตัวครั้งแรกในซีซั่นที่ 2 ของโมบิลสูทกันดั้มดับเบิ้ลโอ

## เทคโนโลยีและความสามารถในการต่อสู้

GN-XIII เป็นโมบิลสูทที่ติดตั้ง GN ไดรฟ์ [T] และเป็นผู้สืบทอดของ GNX-603T GN-X ที่กองกำลังสหประชาชาติใช้เพื่อต่อต้านเซเลสเชียลบีอิ้ง GN-XIII มีพื้นฐานมาจาก GNX-607T GN-XII ซึ่งเป็นรุ่นต่อจาก GN-X โดยตรง และเนื่องจากรุ่น GN-X รุ่นเก่าๆ สามารถอัพเกรดเป็น GN-XII ที่ใหม่กว่าได้โดยการเปลี่ยนชิ้นส่วนบางอย่าง ในทำนองเดียวกัน GN-XIII บางเครื่องก็เป็นยูนิตที่ดัดแปลงมาจาก GN-XII GN-XIII ถูกนำไปใช้งานครั้งแรกในปี ค.ศ. 2312 (ซีซั่น 2) และเป็นโมบิลสูทหลักของกองทัพสหพันธ์โลกและเอ-ลอว์ส GN-XIII เป็นเครื่องจักรเอนกประสงค์เช่นเดียวกับรุ่นก่อน และยังคงอาศัยการรุมโจมตีข้าศึกด้วยจำนวนที่เหนือกว่าแม้ว่าจะนำไปใช้เพื่อการรักษาความสงบเป็นหลัก ด้วยการใช้โมบิลสูทประเภท GN ไดรฟ์ [T] ที่ถูกผูกขาดโดยรัฐบาลสหพันธ์ในปัจจุบัน GN-XIII จึงถือเป็นเครื่องจักรที่ทรงพลังอย่างมากสำหรับศัตรูส่วนใหญ่ แม้ว่าเซเลสเชียลบีอิ้งที่เกิดใหม่อีกครั้งจะมาพร้อมกันดั้มรุ่นใหม่ แต่ GN-XIII ก็ยังคงมีความได้เปรียบในแง่ของจำนวน

ในขณะที่สืบทอดโครงสร้างพื้นฐานของตัวกล้องรุ่นก่อน GN-XIII มีการออกแบบที่ปราณีตยิ่งขึ้น โดยมีเครื่องกำเนิดอนุภาค GN อยู่ที่หน้าอกและเอว ซึ่งใช้สำหรับควบคุมอนุภาค GN โดยจะถูกย่อให้เล็กลงอีกเมื่อเทียบกับ GN-XII การลดขนาดอุปกรณ์เหล่านี้อย่างต่อเนื่องตลอดชั่วอายุของซีรีส์ GN-X เกิดจากการที่นักบินเกิดความคุ้นเคยกับการใช้งานเครื่องจักรประเภท GN ไดรฟ์ [T] ที่ต้องการการควบคุมอนุภาค GN GN-XIII ต่างจาก GN-XII รุ่นก่อน มันได้ละทิ้งข้อกำหนดสำหรับการติดตั้ง GN ไดรฟ์แบบดั้งเดิม เนื่องจากประสิทธิภาพของ GN ไดรฟ์ [T] ได้รับการปรับปรุงให้เทียบเท่ากับ GN ไดรฟ์แบบดั้งเดิมที่กันดั้มรุ่นที่ 3 ของเซเลสเชียลบีอิ้งใช้ก่อนหน้านี้ นอกจากนี้อนุภาค GN ที่ผลิตโดย GN ไดรฟ์ [T] ก็กลายเป็นสีส้มแทนที่จะเป็นสีแดง และไม่มีพิษต่อร่างกายมนุษย์อีกต่อไปเมื่ออยู่ในรูปแบบบีม การกำจัดพิษนี้เกี่ยวข้องกับการเปลี่ยนแปลงอัตราการบีบอัดของอนุภาคให้ต่ำลง

GN-XIII ของกองทัพสหพันธ์โลกและเอ-ลอว์สจะถูกเรียกว่า "ESF ไทป์" และ "เอ-ลอว์สไทป์" ตามลำดับและมีสีต่างกัน โดย ESF ไทป์มีรูปแบบสีฟ้าตามแบบฉบับของสหพันธ์โลก ในขณะที่เอ-ลอว์สไทป์มีรูปแบบสีแดงและสีขาว นาโนแมชชีนบนผิวเกราะของโมบิลสูทมีหน้าที่เกี่ยวกับสี และหากถอดออก GN-XIII จะเป็นสีเดียวกับ GN-X รุ่นดั้งเดิม นอกจากสีที่ต่างกันแล้ว ทั้งสองไทป์ก็มีประสิทธิภาพพื้นฐานที่ไม่แตกต่างกัน อย่างไรก็ตาม เอ-ลอว์สไทป์สามารถปรับให้เข้ากับลักษณะของนักบินได้ โดยหลายๆ รุ่นมีเอาต์พุตที่สูงกว่าเล็กน้อยและส่งผลให้มีสมรรถนะที่ดีกว่า ESF ไทป์ ในทางกลับกัน ESF ไทป์สามารถปรับให้เข้ากับลักษณะของพื้นที่ปฏิบัติการได้ การกำหนดค่าที่พบบ่อยที่สุดสำหรับประเภท ESF เกี่ยวข้องกับเอาต์พุตที่ลดลงและหยุดการปล่อยอนุภาคเพื่อขยายเวลาการทำงานของ GN-XIII ซึ่งเป็นจุดอ่อนที่สุดของโมบิลสูทที่ติดตั้ง GN ไดรฟ์ [T] แม้ว่าจะเป็นโมบิลสูทหลัก แต่จำนวนการใช้งานของ GN-XIII นั้นไม่เพียงพอ และโมบิลสูทที่เก่ากว่าที่ไม่ใช่ประเภท GN ไดรฟ์ [T] ยังคงถูกควบคุมโดยกองทัพสหพันธ์โลก

GN-XIII ติดอาวุธด้วย GN บีมเซเบอร์, GN วัลแคนที่ส่วนหัว, GN คลอว์และ GN ชิลด์เช่นเดียวกับรุ่นก่อน และได้รับอาวุธ GN แลนซ์ที่สามารถใช้ได้ทั้งการต่อสู้ระยะไกลและระยะประชิด เพื่อจัดการกับการปฏิบัติการต่างๆ GN-XIII มีอาวุธเสริมต่างๆ เช่น GN ฟิลด์, ระเบิดมือ, NGN บาซูก้าและ GN บีมไรเฟิล ในขณะที่ GN-XIII มีจุดแข็งของไหล่และเอวเหมือนกับ GN-XII แต่ก็ไม่มีรูปแบบการต่อสู้ระยะประชิดหรือระยะไกลเหมือนอย่างหลัง และนี่เป็นเพราะปัญหาด้านราคาและการฝึกฝนทหาร อย่างไรก็ตาม รูปแบบการโจมตีสะเทินน้ำสะเทินบกของ GN-XIII คือ GNX-612T/AA ซูเปอร์เบีย GN-X ได้รับการพัฒนาในภายหลัง แหล่งอ้างอิงบางแหล่ง GN-XIII ยังทำหน้าที่เป็นหน่วยพื้นฐานสำหรับการพัฒนา GNX-704T อเฮดของเอ-ลอว์ส ในปี พ.ศ. 2314 กองทัพสหพันธ์โลกได้นำ GNX-803T GN-XIV มาเป็นโมบิลสูทแกนนำใหม่มาใช้ ถึงกระนั้น GN-XIII บางเครื่องยังคงประจำการอยู่กับกองทัพสและถูกซื้อไปบางเครื่องโดยประชาคมโคโลนี่

## อาวุธที่ติดตั้ง

* **GN แลนซ์** - อาวุธทวนที่เป็นอาวุธหลักของ GN-XIII สามารถใช้ได้ทั้งในระยะประชิดและระยะไกลด้วยบีมไรเฟิลในตัว สามารถสลับระหว่าง "แลนซ์โหมด" และ "ไรเฟิลโหมด" ด้วยขนาดที่ใหญ่ทำให้สามารถใช้เป็นอาวุธระยะประชิดได้อย่างมีประสิทธิภาพ เมื่อใช้สำหรับการยิงในโหมดไรเฟิล ด้ามปืนจะขยายออก เผยให้เห็นกริปแบบติดไกปืน GN แลนซ์มีปืนบีมสี่กระบอกตั้งอยู่ใกล้ฐานของส่วนทรงกรวย อาวุธนี้เหมือนว่าจะได้รับการพัฒนาจากโปรโต GN แลนซ์ที่ใช้ครั้งแรกโดย GNX-604T แอดวานซ์ GN-X

* **GN บีมเซเบอร์** - อาวุธระยะประชิดของ GN-XIII เมื่อใช้งานจะปล่อยใบมีดบีมที่ทำจากอนุภาค GN มีพลังโจมตีที่สูงมาก สามารถตัดโมบิลสูทเป็นสองท่อนได้ด้วยการฟันเพีบงครั้งเดียว GN บีมเซเบอร์สองเล่มถูกเก็บไว้ใต้เกราะขาแต่ะข้าง ทำให้หยิบใช้งานสะดวก

* **GN วัลแคน** - บีมกันขนาดเล็กสองกระบอกที่ถูกติดตั้งไว้ที่ศีรษะ มีพลังโจมตีต่ำแต่อัตราการยิงสูง มักใช้สำหรับจำกัดการเคลื่อนไหวของศัตรูหรือทำลายมิสไซล์

* **GN คลอว์** - โมบิลสูทซีรี่ย์ GN-X มีกรงเล็บที่แหลมคมซึ่งสามารถใช้เป็นอาวุธระยะประชิดได้โดยตรง ใช้สำหรับการต่อสู้ด้วยมือเปล่าหรือในกรณีที่ไม่มีอาวุธเหลือแล้ว

## แกลเลอรี่

### ออฟฟิเชี่ยลเว็บไซต์

ด้านหน้าด้านหลังESF ไทป์ESF ไทป์ (ด้านหลัง)

### กันพลา

HG00 1/144 GNX-609T GN-XIII (เอ-ลอว์สไทป์) (2008)HG00 1/144 GNX-609T GN-XIII (ESF ไทป์) (2008)

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)